
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2436 

27 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων της Εκτελεστικής Επι¬ 
τροπής του Οργανισμού Αθήνας στην Πρόεδρο 
της Εκτελεστικής Επιτροπής, στην Αντιπρόεδρο 
της Εκτελεστικής Επιτροπής, στην Προϊστάμενη 
και στην Αναπληρώτρια Προϊστάμενη του Οργα¬ 
νισμού Αθήνας. 1 

Προδιαγραφές της Ειδικής Οικολογικής Αξιολόγησης 
για έργα και δραστηριότητες της κατηγορίας Β 
του άρθρου 10 του Ν. 4014/2011 (ΦΕΚ Α' 209) «Πε¬ 
ριβαλλοντική αδειοδότηση έργων και δραστηρι¬ 
οτήτων, ρύθμιση αυθαιρέτων σε συνάρτηση με 
δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλο¬ 


ντος, Ενέργειας και Κλιματικής Αλλαγής». 2 

ΑΠΟΦΑΣΕΙ Σ 

Αριθμ. 52534 (1) 


Μεταβίβαση αρμοδιοτήτων της Εκτελεστικής Επιτροπής 
του Οργανισμού Αθήνας στην Πρόεδρο της Εκτελε¬ 
στικής Επιτροπής, στην Αντιπρόεδρο της Εκτελε¬ 
στικής Επιτροπής, στην Προϊσταμένη και στην Ανα- 
πληρώτρια Προϊσταμένη του Οργανισμού Αθήνας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 14 (παρ. 8) του Κώδικα 
Βασικής Πολεοδομικής Νομοθεσίας (Κ.Β.Π.Ν.) που κυ¬ 
ρώθηκε με το άρθρο μόνο από 14.7.1999 Π.Δ/τος (ΦΕΚ 
Δ' 580). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

3. Την υπ’ αριθμ. Υ46/6.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής Αλ¬ 
λαγής Σταύρου Καλαφάτη» (ΦΕΚ Β' 2101), όπως τροπο¬ 


ποιήθηκε με την υπ’ αριθμ. Υ331/11.7.2013 όμοια απόφαση 
(ΦΕΚ Β' 1717) και ισχύει. 

4. Την υπ’ αριθμ. 1/συν.14η/6.9.2013 απόφαση της Εκτε¬ 
λεστικής Επιτροπής του Οργανισμού Αθήνας. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Εγκρίνεται η μεταβίβαση αρμοδιοτήτων της Εκτελε¬ 
στικής Επιτροπής του Οργανισμού Αθήνας στην Πρόε¬ 
δρο της Εκτελεστικής Επιτροπής, στην Αντιπρόεδρο της 
Εκτελεστικής Επιτροπής, καθώς και στην Προϊσταμένη 
του Οργανισμού Αθήνας και στη νόμιμο αναπληρώτρια 
της, ως ακολούθως: 

Α) Η Πρόεδρος της Εκτελεστικής Επιτροπής του Οργα¬ 
νισμού Αθήνας, κατευθύνει και εποπτεύει την όλη λειτουρ¬ 
γία του Οργανισμού. Επίσης, έχει την εποπτεία για την 
εκτέλεση των αποφάσεων της Εκτελεστικής Επιτροπής. 

Ειδικότερα: 

1. Συντονίζει και εποπτεύει α) την επικαιροποίηση του 
Ρυθμιστικού Σχεδίου Αθήνας (Ρ.Σ.Α.) και το επιχειρη¬ 
σιακό πρόγραμμα εφαρμογής του, β) τον σχεδίασμά 
των μεγάλων προγραμμάτων εφαρμογής του Ρ.Σ.Α., 
γ) τον σχεδίασμά των παρεμβάσεων μητροπολιτικού 
χαρακτήρα, δ) τα προγράμματα μεγάλης κλίμακας που 
βρίσκονται σε εξέλιξη. 

2. Εκπροσωπεί τον Οργανισμό Αθήνας ενώπιον δικα¬ 
στικών αρχών και φορέων του δημοσίου ή ιδιωτικού 
τομέα στην Ελλάδα και στην Ευρωπαϊκή Ένωση και 
αναλαμβάνει τον συντονισμό των Διεθνών Σχέσεων και 
των Διεθνών Προγραμμάτων στα οποία συμμετέχει ο 
Οργανισμός Αθήνας. 

3. Διορίζει, πληρεξουσίους δικηγόρους και αντικλή¬ 
τους μέχρι αμοιβής δέκα χιλιάδων ευρώ (10.000 €) με 
πλήρη εξουσία να διενεργούν κάθε δικαστική πράξη 
ή πράξη που σχετίζεται με δικαστική ενέργεια πλην 
της παραιτήσεως από αγωγές, προσφυγές και πάσης 
φύσεως ένδικα μέσα. 

4. Ορίζει την σύνθεση Επιτροπών Παρακολούθησης ή 
ΠαραλαβήςΈργων και Ομάδων Εργασίας που σχετίζο¬ 
νται με: α) την επικαιροποίηση του Ρ.Σ.Α. και το επιχει¬ 
ρησιακό πρόγραμμα εφαρμογής του, β) τον σχεδίασμά 
των μεγάλων προγραμμάτων εφαρμογής του Ρ.Σ.Α., 
γ) τον σχεδίασμά των παρεμβάσεων μητροπολιτικού 
χαρακτήρα, δ) τα προγράμματα μεγάλης κλίμακας που 
βρίσκονται σε εξέλιξη. 

5. Υπογράψει: 

α) Τον ετήσιο προϋπολογισμό, καθώς και την αυξο¬ 
μείωση των σχετικών κονδυλίων του προϋπολογισμού 
αυτού, εφ’ όσον πρόκειται για συνολικά ποσά κατώτερα 
των δέκα χιλιάδων ευρώ (10.000 €). 
β) Την έκθεση πεπραγμένων του Οργανισμού Αθήνας, 
γ) Τα ετήσια και μακροχρόνια προγράμματα δραστη¬ 
ριοτήτων του Οργανισμού Αθήνας, 
δ) Τους κανονισμούς του Οργανισμού Αθήνας, 
ε) Τις κάθε μορφής συμβάσεις των οποίων τα ανώτατα 
όρια αμοιβής προβλέπονται από την κείμενη νομοθεσία. 

στ) Τα έγγραφα προς τους δημόσιους και ιδιωτικούς 
φορείς που αναφέρονται σε θέματα πολιτικής του Οργανι¬ 
σμού Αθήνας, καθώς και σε ενέργειες ιδιαίτερης σημασίας 
στο πλαίσιο των αποφάσεων της Εκτελεστικής Επιτροπής. 

ζ) Επιταγές ανεξαρτήτως ποσού σύμφωνα με τη πα¬ 
ράγραφο Ε της παρούσας. 

η) Χρηματικά εντάλματα ανεξαρτήτως ποσού με συ- 
νυπογραφή της Προϊσταμένης του Οργανισμού Αθήνας. 

6. Αναλαμβάνει υποχρεώσεις και συνάπτει συμβάσεις 
των οποίων το αντικείμενο αναφέρεται σε αρμοδιό¬ 
τητες του Οργανισμού Αθήνας και προβλέπονται από 
τον εγκεκριμένο, σύμφωνα με τις ισχύουσες διατάξεις, 
προγραμματισμό του. 

7. Εγκρίνει κάθε είδους δαπάνη που δεν υπερβαίνει 
το ποσόν των δέκα χιλιάδων ευρώ (10.000 €). 

8. Μεταβιβάζει, με ειδική πράξη, στην Αντιπρόεδρο ή 
και στα μέλη της Εκτελεστικής Επιτροπής, μέρος ή το 
σύνολο των αρμοδιοτήτων των προηγουμένων παρα¬ 
γράφων 1 έως και 6, προκειμένου να χειρισθεί ειδικά 
θέματα του Οργανισμού Αθήνας. 

9 Αναθέτει στην Προϊσταμένη του Οργανισμού Αθήνας, 
συμπληρωματικά, ειδικά καθήκοντα και αρμοδιότητες 
για την προώθηση του έργου του Οργανισμού Αθήνας. 

Β) Την Πρόεδρο της Εκτελεστικής Επιτροπής του Ορ¬ 
γανισμού Αθήνας σε περίπτωση απουσίας, κωλύματος, 
ανάκλησης ή παραίτησης αναπληρεί η Αντιπρόεδρος 
της Εκτελεστικής Επιτροπής του Οργανισμού Αθήνας. 

Γ) Η Αντιπρόεδρος της Εκτελεστικής Επιτροπής του 
Οργανισμού Αθήνας: 

1. Εγκρίνει και αποφασίζει τις μετακινήσεις στο εσω¬ 
τερικό, προεγκρίνει τις μετακινήσεις στο εξωτερικό, 
και την καταβολή οδοιπορικών εξόδων και ημερήσιας 
εκτός έδρας αποζημίωσης στην Αντιπρόεδρο της Εκτε¬ 
λεστικής Επιτροπής, στην Προϊσταμένη του Οργανισμού 
Αθήνας ή στη νόμιμη αναπληρώτριάς της, στους υπαλ¬ 
λήλους του Οργανισμού Αθήνας, στο προσωπικό που 
υπηρετεί με διάθεση στον Οργανισμό Αθήνας, στο με 
σχέση εργασίας ιδιωτικού δικαίου προσωπικό. 

2. Παρακολουθεί, συντονίζει και εποπτεύει, σε συνερ¬ 
γασία με την Πρόεδρο, μετά από απόφαση της Εκτε¬ 
λεστικής Επιτροπής, έργα και προγράμματα που της 
ανατίθενται. 

Δ) Η Προϊσταμένη του Οργανισμού Αθήνας: 
Προΐσταται όλων των υπηρεσιών του Οργανισμού 
Αθήνας. 

Παρακολουθεί και συντονίζει όλες τις εργασίες σύμ¬ 
φωνα με τις κείμενες διατάξεις, τους κανονισμούς του 
Οργανισμού Αθήνας και τις σχετικές αποφάσεις της 
Εκτελεστικής Επιτροπής, και εισηγείται -με αποκλειστι¬ 
κή αρμοδιότητα- τα θέματα στην Εκτελεστική Επιτροπή. 

Έχει την ευθύνη για την εκτέλεση και υλοποίηση των 
αποφάσεων της Εκτελεστικής Επιτροπής. 


Ορίζει, σε συνεργασία με την Πρόεδρο της Εκτελε¬ 
στικής Επιτροπής, πλην αυτών που αναφέρονται στην 
παράγραφο Α4 ανωτέρω, την σύνθεση: α) Επιτροπών 
Παρακολούθησης ή Παραλαβής Έργων ή Εργασιών ή 
Υλικών, β) Ομάδων Εργασίας που κρίνονται απαραίτη¬ 
τες για την ομαλή λειτουργία του Οργανισμού Αθήνας. 

Ορίζει υπολόγους για την εκτέλεση διαφόρων ενεργει¬ 
ών (π.χ. διαγωνισμούς, προμήθειες, κ.λπ.) που κρίνονται 
απαραίτητες για την ομαλή λειτουργία του Οργανισμού 
Αθήνας. 

Γνωμοδοτεί για την διάθεση στον Οργανισμό Αθήνας 
-από άλλους φορείς του Δημοσίου ή Ν.Π.Δ.Δ.- του απα¬ 
ραίτητου προσωπικού, και εισηγείται για την αιτιολο¬ 
γημένη απομάκρυνση από αυτόν ή για την εσωτερική 
κατανομή του υπηρετούντος με οποιαδήποτε σχέση 
προσωπικού του Οργανισμού Αθήνας. 

Υπογράφει όλα τα έγγραφα ή εκθέσεις του Οργανι¬ 
σμού Αθήνας, εκτός από εκείνα που προβλέπεται να 
υπογράφονται από την Πρόεδρο ή την Αντιπρόεδρο 
της Εκτελεστικής Επιτροπής. 

Υπογράφει: 

α) Χρηματικά εντάλματα μέχρι του ποσού των δέκα 
χιλιάδων ευρώ (10.000 €). 

β) Επιταγές, ανεξαρτήτως ποσού, σύμφωνα με την 
παράγραφο Ε της παρούσας. 

Ασκεί όλες τις διοικητικές αρμοδιότητες επί του συ¬ 
νόλου του προσωπικού που υπηρετεί με οποιαδήποτε 
σχέση στον Οργανισμό Αθήνας, εγκρίνει και χορηγεί 
τις κάθε είδους άδειες. 

Η Προϊσταμένη ενημερώνει την Πρόεδρο και την 
Αντιπρόεδρο του Οργανισμού Αθήνας για τις σχετικές 
ενέργειες κατά τη διάρκεια της άσκησης των καθηκό¬ 
ντων της. 

Την Προϊσταμένη του Οργανισμού Αθήνας σε περί¬ 
πτωση απουσίας, κωλύματος, ανάκλησης ή παραίτησης, 
αναπληρεί η νόμιμη αναπληρώτριά της. 

Ε) Μεταβιβάζεται η αρμοδιότητα υπογραφής επιτα¬ 
γών, ανεξαρτήτως ποσού, σε βάρος των πιστώσεων του 
Τακτικού Προϋπολογισμού και Δημοσίων Επενδύσεων 
του Οργανισμού Αθήνας σε δύο συγχρόνως εκ των: 

• Παρασκευή Μπάτσου, Πρόεδρο της Εκτελεστικής 
Επιτροπής 

• Δάφνη Μπαρμπαγιανέρη, Αντιπρόεδρο της Εκτελε¬ 
στικής Επιτροπής 

• Ευτέρπη Καρκάλου, Προϊστάμενη του Οργανισμού 
Αθήνας 

• Αικατερίνη Σταυράκη, Αναπληρώτρια Προϊστάμενη 
του Οργανισμού Αθήνας, 

για επιταγές που αναφέρονται σε όλους τους λογα¬ 
ριασμούς που τηρούνται στην Τράπεζα της Ελλάδος 
και την Εθνική Τράπεζα Ελλάδας. 

Από τη δημοσίευση της παρούσας καταργείται η υπ’ 
αριθμ. 19317/18.4.2012 απόφαση μεταβίβασης αρμοδιοτή¬ 
των (ΦΕΚ1305/Β'/18.4.2012) απόφαση του Υπουργού Πε¬ 
ριβάλλοντος, Ενέργειας και Κλιματικής Αλλαγής, όπως 
τροποποιήθηκε με την υπ’ αριθμ. 50597/15.11.2012 (ΦΕΚ 
3177/Β729.11.2012) όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 

Αριθμ. 52983/1952 (2) 

Προδιαγραφές της Ειδικής Οικολογικής Αξιολόγησης 
για έργα και δραστηριότητες της κατηγορίας Β του 
άρθρου 10 του Ν. 4014/2011 (ΦΕΚ Α' 209) «Περιβαλ¬ 
λοντική αδειοδότηση έργων και δραστηριοτήτων, 
ρύθμιση αυθαιρέτων σε συνάρτηση με δημιουργία 
περιβαλλοντικού ισοζυγίου και άλλες διατάξεις αρ¬ 
μοδιότητας Υπουργείου Περιβάλλοντος, Ενέργειας 
και Κλιματικής Αλλαγής». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 10,11 (παρ. 8) και 12 του 
Ν. 4014/2011 «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος, 
Ενέργειας και Κλιματικής Αλλαγής» (ΦΕΚ Α' 209). 

2. Τις διατάξεις του άρθρου 4 του Ν. 1650/1986 «για 
την προστασία του περιβάλλοντος, όπως αντικαταστά- 
θηκε με το άρθρο 2 του Ν. 3010/2002 «Εναρμόνιση του 
Ν. 1650/1986 με τις οδηγίες 7/11/ΕΕ και 96/61/ΕΕ κ.λπ. 
(ΦΕΚ Α' 91)». 

3. Τις διατάξεις του Ν. 3937/2011 «Διαχείριση της βιο- 
ποικιλότητας και άλλες διατάξεις» (ΦΕΚ Α' 60). 

4. Τις διατάξεις της υπ’ αριθμ. 33318/3028/1998 κοινής 
υπουργικής απόφασης «Καθορισμός μέτρων και διαδι¬ 
κασιών για τη διατήρηση των φυσικών οικοτόπων» (ΦΕΚ 
Β' 1289), όπως τροποποιήθηκε με την υπ’ αριθμ. 14849/ 
853/2008 κοινή υπουργική απόφαση (ΦΕΚ Β' 645). 

5. Την υπ’ αριθμ. 414985/1985 κοινή υπουργική απόφα¬ 
ση «Μέτρα διαχείρισης της άγριας πτηνοπανίδας» σε 
συμμόρφωση με την οδηγία 79/409/ΕΟΚ (ΦΕΚ Β' 757) 

6. Την υπ’ αριθμ. ΗΠ 37338/1807/Ε.183/2010 (ΦΕΚ 1495/ 
Β'/6.9.2010) «Καθορισμός μέτρων και διαδικασιών για τη 
διατήρηση της άγριας ορνιθοπανίδας και των οικοτό- 
πων / ενδιαιτημάτων σε συμμόρφωση με τις διατάξεις 
της οδηγίας 79/409/ΕΟΚ ... όπως κωδικοποιήθηκε με την 
οδηγία 2009/147/Ε.Ε.», όπως τροποποιήθηκε και συμπλη¬ 
ρώθηκε με την υπ’ αριθμ. Η.Π. 8353/276/ε103/2012 κοινή 
υπουργική απόφαση (ΦΕΚ 415/Β'). 

7. Τις διατάξεις του άρθρου 6 παρ. 3 της υπ’ αριθμ. 
49828/2008 κοινής υπουργικής απόφασης (ΦΕΚ Β' 2464) 
«Εγκριση Ειδικού Πλαισίου Χωροταξικού Σχεδιασμού και 
αειφόρου ανάπτυξης για τις ανανεώσιμες πηγές ενέρ¬ 
γειας και της στρατηγικής μελέτης περιβαλλοντικών 
επιπτώσεων αυτού». 

8. Το έγγραφο κατευθύνσεων της Ευρωπαϊκής Επι¬ 
τροπής «Εκτίμηση σχεδίων και έργων που επηρεάζουν 
σημαντικά τις περιοχές ΝοίυΓδ 2000 - Μεθοδολογικός 
οδηγός για τις απαιτήσεις του άρθρου 6(3) και (4) της 
Οδηγίας των Οικοτόπων 92/43/ΕΚ», Νοέμβριος 2001. 

9. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 


Άρθρο 1 

Σκοπός 

Σκοπός της παρούσας είναι ο καθορισμός των προδι¬ 
αγραφών της Ειδικής Οικολογικής Αξιολόγησης (Ε.Ο.Α.), 
σύμφωνα με το άρθρο 10 παρ. 2 του Ν. 4014/2011 (ΦΕΚ 
Α' 209), για έργα και δραστηριότητες της κατηγορίας Β. 

Άρθρο 2 

Πεδίο εφαρμογής της Ε.Ο.Α. 
για έργα και δραστηριότητες της κατηγορίας Β 

Η παρούσα απόφαση εφαρμόζεται όταν συντρέχουν 
ταυτόχρονα οι ακόλουθες προϋποθέσεις: 

α) για νέα έργα και δραστηριοτήτες της κατηγορί¬ 
ας Β, σύμφωνα με την υπ’ αριθμ. 1958/2012 (ΦΕΚ Β' 21) 
υπουργική απόφαση, όπως τροποποιήθηκε και ισχύει, 
καθώς και για υφιστάμενα της ίδιας κατηγορίας εφό¬ 
σον πραγματοποιείται επέκταση τους με παράλληλη 
αύξηση του χώρου που καταλαμβάνουν και απαιτείται, 
μετά την επέκταση, υπαγωγή του έργου σε Πρότυπες 
Περιβαλλοντικές Δεσμεύσεις (Π.Π.Δ.), 

β) τα έργα και δραστηριότητες του προηγούμενου εδα¬ 
φίου βρίσκονται εντός των περιοχών του Δικτύου ΝαίυΓΟ 
2000 της παραγράφου 6 του άρθρου 9 του Ν. 3937/2011 
(ΦΕΚ Α'60), όπως ισχύει, με την επιφύλαξη της παραγρά¬ 
φου 1 του άρθρου 10 του Ν. 4014/2011 για την ύπαρξη 
σχετικής ειδικότερης πρόνοιας στις οικείες κανονιστικές 
πράξεις προστασίας και διαχείρισης και τις διατάξεις 
της παραγράφου 6 του άρθρου 10 του Ν. 4014/2011. Η 
Ε.Ο.Α. εφαρμόζεται και στους προτεινόμενους από την 
αρμόδια εθνική αρχή στην Ευρωπαϊκή Επιτροπή Τόπους 
Κοινοτικής Σημασίας (προτεινόμενοι Τ.Κ.Σ.). 

Άρθρο 3 

Διαδικασία αξιολόγησης της Ε.Ο.Α. 
για έργα και δραστηριότητες της κατηγορίας Β 

1. Η Ε.Ο.Α. αξιολογείται από την αρμόδια υπηρεσία 
που είναι η Διεύθυνση Περιβάλλοντος και Χωρικού 
Σχεδιασμού (ΔΙ.ΠΕ.ΧΩ.Σ.) της οικείας Περιφέρειας στην 
οποία και υποβάλλεται από το φορέα του έργου ή της 
δραστηριότητας ή από τον εξουσιοδοτημένο από αυτόν 
μελετητή, προκειμένου να εκδοθούν, εφόσον προκύ¬ 
πτει ότι κινδυνεύει η ακεραιότητα της προστατευόμενης 
περιοχής ΝαΙυΓ3 2000, πρόσθετοι όροι στις Π.Π.Δ. με 
απόφαση Περιφερειάρχη, σύμφωνα με την παρ. 3 του 
άρθρου 10 του Ν. 4014/2011. 

2. Στην περίπτωση που η ΔΙ.ΠΕ.ΧΩ.Σ. της οικείας Περι¬ 
φέρειας, δεν είναι η αρμόδια υπηρεσία για την υπαγωγή 
σε Π.Π.Δ. του έργου ή της δραστηριότητας, η διαδικασία 
αξιολόγησης της Ε.Ο.Α. προηγείται της υπαγωγής σε 
Π.Π.Δ. και η σχετική απόφαση του Περιφερειάρχη εκδί- 
δεται σύμφωνα με το υπόδειγμα 1 του Παραρτήματος I. 

3. Στην περίπτωση που αρμόδια υπηρεσία για την 
υπαγωγή σε Π.Π.Δ. είναι η ΔΙ.ΠΕ.ΧΩ.Σ. της οικείας Πε¬ 
ριφέρειας, η διαδικασία αξιολόγησης της Ε.Ο.Α. εν¬ 
σωματώνει και την υπαγωγή σε Π.Π.Δ. με την έκδοση 
ενιαίας διοικητικής πράξης του Περιφερειάρχη για την 
υπαγωγή σε Π.Π.Δ. και την έκδοση των ενδεχομένως 
απαιτούμενων πρόσθετων όρων της παρ. 3 του άρθρου 
10 του Ν. 4014/2011 σύμφωνα με το υπόδειγμα 2 του 
Παραρτήματος I. Το υπόδειγμα 2 του Παραρτήματος 
εφαρμόζεται στις περιπτώσεις που δεν περιλαμβάνε¬ 
ται αντίστοιχο υπόδειγμα στις αντίστοιχες υπουργικές 
αποφάσεις για την υπαγωγή σε Π.Π.Δ. 

4. Η Ε.Ο.Α. διαβιβάζεται από τη ΔΙ.ΠΕ.ΧΩ.Σ. εντός 5 
εργάσιμων ημερών από την υποβολή της, με την επιφύ¬ 
λαξη της παραγράφου 5 του παρόντος άρθρου, στους 
φορείς του άρθρου 15 του Ν. 2742/1999 (ΦΕΚ Α' 207), 
όπως ισχύει, εφόσον έχουν θεσμοθετηθεί και λειτουρ¬ 
γούν, και εφόσον πρόκειται για έργα και δραστηριότη¬ 
τες εντός των ορίων της χωρικής τους αρμοδιότητας, 
προκειμένου να γνωμοδοτήσουν επί του περιεχομένου 
της. Για τη διατύπωση της γνώμης τους, οι γνωμοδο- 
τούντες φορείς συμπληρώνουν το τυποποιημένο έντυπο 
αξιολόγησης / γνωμοδότησης του Παραρτήματος II. Οι 
ανωτέρω γνωμοδοτήσεις οφείλουν να περιέλθουν στην 
αρμόδια ΔΙ.ΠΕ.ΧΩ.Σ. μέσα σε χρονικό διάστημα είκο¬ 
σι (25) εργασίμων ημερών. Οι γνωμοδοτούντες φορείς 
μπορεί να ζητήσουν από τη ΔΙ.ΠΕ.ΧΩ.Σ. τεκμηριωμένα 
σχετικές συμπληρώσεις της Ε.Ο.Α. 

5. Η ΔΙ.ΠΕ.ΧΩ.Σ. μπορεί τεκμηριωμένα να ζητήσει από 
το φορέα του έργου ή της δραστηριότητας ή από τον 
εξουσιοδοτημένο από αυτόν μελετητή σχετικές συμπλη¬ 
ρώσεις της Ε.Ο.Α. Στην περίπτωση αυτή, ο χρόνος από 
την αποστολή του αιτήματος μέχρι την υποβολή των 
συμπληρώσεων δεν υπολογίζεται στο συνολικό χρόνο 
γνωμοδότησης. 

6. Μετά την πάροδο του χρονικού διαστήματος που 
αναφέρεται στην παράγραφο 4 του παρόντος άρθρου 
και ανεξαρτήτως του αν έχουν γνωμοδοτήσει οι φορείς 
της παραγράφου 4, η ΔΙ.ΠΕ.ΧΩ.Σ., συμπληρώνει το τυ¬ 
ποποιημένο έντυπο αξιολόγησης / γνωμοδότησης του 
Παραρτήματος I. 

7. Η διαδικασία έκδοσης των πρόσθετων όρων στις 
Π.Π.Δ. με απόφαση Περιφερειάρχη δεν μπορεί να υπερ¬ 
βαίνει το χρονικό διάστημα των 35 εργάσιμων ημερών, 
με την επιφύλαξη των διατάξεων της παραγράφου 5. 
Στην περίπτωση που ο χρόνος παρέλθει και δεν έχει 
ολοκληρωθεί η διαδικασία, ο φορέας του έργου ή της 
δραστηριότητας ή ο εξουσιοδοτημένος από αυτόν με¬ 
λετητής μπορεί να ζητήσει από την αρμόδια ΔΙ.ΠΕ.ΧΩ.Σ. 
να ενημερωθεί εγγράφως σχετικά προκειμένου να προ¬ 
χωρήσει στην υπαγωγή σε Π.Π.Δ. Η ΔΙ.ΠΕ.ΧΩ.Σ. υπο- 
χρεούνται να απαντήσει εγγράφως εντός 5 εργάσιμων 
ημερών, με κοινοποίηση στην αρμόδια για την υπαγωγή 
σε Π.Π.Δ. υπηρεσία, άλλως τεκμαίρεται ότι έχει ολο¬ 
κληρωθεί η διαδικασία αξιολόγησης της Ε.Ο.Α. και η 
αρμόδια υπηρεσία προβαίνει στην υπαγωγή σε Π.Π.Δ. 

8. Εφόσον από την αξιολόγηση της Ε.Ο.Α. προκύπτει 
ότι ανεξαρτήτως τυχόν πρόσθετων όρων, παραβλάπτε¬ 
ται η ακεραιότητα της προστατευόμενης περιοχής, η 
ΔΙ.ΠΕ.ΧΩ.Σ., ενημερώνει τεκμηριωμένα εντός 35 εργάσι¬ 
μων ημερών από την υποβολή της Ε.Ο.Α. εγγράφως το 
φορέα του έργου ή της δραστηριότητας ή τον εξουσι¬ 
οδοτημένο από αυτόν μελετητή ότι δεν είναι δυνατή η 
υλοποίηση του έργου. 

9. Σε εξαιρετικές περιπτώσεις, για έργα υποδομών, 
Α.Π.Ε. και ερευνητικές εργασίες για ανεύρεση ορυκτών, 
εάν, παρά τα αρνητικά συμπεράσματα της Ε.Ο.Α. ένα 
έργο ή δραστηριότητα πρέπει να πραγματοποιηθεί 
για άλλους επιτακτικούς λόγους σημαντικού δημόσιου 
συμφέροντος, περιλαμβανομένων λόγων κοινωνικής ή 
οικονομικής φύσεως, εξετάζονται εναλλακτικές λύσεις 
οι οποίες αξιολογούνται εκ νέου με τη διαδικασία του 
παρόντος άρθρου και ελλείψει εναλλακτικών λύσεων, 
λαμβάνεται κάθε αναγκαίο αντισταθμιστικό μέτρο ώστε 
να εξασφαλισθεί η προστασία της συνολικής συνοχής 


των περιοχών του δικτύου ΝαΙυΓ3 2000, σύμφωνα με 
τη διαδικασία της παραγράφου 4 του άρθρου 10 του 
Ν. 4014/2011. 

Άρθρο 4 

Στοιχεία Εκπόνησης και Προδιαγραφές 
Ειδικής Οικολογικής Αξιολόγησης (Ε.Ο.Α.) 
για έργα και δραστηριότητες κατηγορίας Β 

1. Η Ε.Ο.Α. περιλαμβάνει την καταγραφή στοιχείων 
φυσικού περιβάλλοντος με έμφαση στα προστατευ- 
τέα αντικείμενα της περιοχής ΝβίυΓε που δύναται να 
επηρεαστούν και την εκτίμηση των πιθανών επιπτώ¬ 
σεων, μεμονωμένα ή σε συνδυασμό με άλλα έργα ή 
δραστηριότητες, λαμβανομένων υπόψη των στόχων 
διατήρησης των συγκεκριμένων περιοχών ΝαΙυΓα. Ως 
περιοχή εκτίμησης των πιθανών επιπτώσεων στη δομή 
και τις λειτουργίες και τους οικείους στόχους διατή¬ 
ρησής της θεωρείται η περιοχή ΝαΙυΓ3 2000 εντός της 
οποίας πραγματοποιείται το έργο ή η δραστηριότητα. 

2. Η καταγραφή στοιχείων φυσικού περιβάλλοντος, 
σύμφωνα με το άρθρο 11, παρ. 8 του Ν. 4014/2011 (ΦΕΚ 
Α' 209) είναι συνοπτική και δίνεται από βιβλιογραφι¬ 
κές αναφορές (Παράρτημα III της παρούσας). Εφόσον 
πρόκειται για πουλιά, τα βιβλιογραφικά αυτά στοιχεία 
ενέχουν τη θέση των εξειδικευμένων ορνιθολογικών 
στοιχείων του άρθρου 5Α της υπ’ αριθμ. 37338/1807/2010 
κοινής υπουργικής απόφασης (ΦΕΚ Β' 1495), όπως τρο¬ 
ποποιήθηκε με την υπ’ αριθμ. Η.Π. 8353/276/Ε103/2012 
κοινή υπουργική απόφαση (ΦΕΚ Β' 415). 

3. Ως περιοχή καταγραφής στοιχείων του φυσικού 
περιβάλλοντος της Ε.Ο.Α. θεωρείται η περιοχή που πε¬ 
ριλαμβάνεται εντός μιας νοητής γραμμής που περικλείει 
όλα τα τμήματα του έργου ή της δραστηριότητας και 
όλες τις συνοδευτικές υποδομές και εγκαταστάσεις 
καθώς και μια περιφερειακή ζώνη, η οποία ορίζεται κατά 
περίπτωση από τον/τους συντάκτες της Ε.Ο.Α. ανάλογα 
με το προστατευτέο αντικείμενο, τον τύπο του έργου, 
τα χαρακτηριστικά του και τις επιπτώσεις του και η 
οποία δεν μπορεί να υπερβαίνει τα 300 μέτρα. 

4. Για την εκπόνηση της Ε.Ο.Α. λαμβάνονται ιδιαίτε¬ 
ρα υπόψη οι στόχοι διατήρησης της οικείας περιοχής 
Ν3ίυΓ3 2000 που έχουν ως σκοπό την επίτευξη ικανοποι¬ 
ητικής κατάστασης διατήρησης των τύπων οικοτόπων 
και των ειδών που απαντώνται σε κάθε μια περιοχή, και 
περιγράφονται στο τυποποιημένο έντυπο δεδομένων, 
με εξαίρεση εκείνα που θεωρούνται μη σημαντικά σύμ¬ 
φωνα με το προαναφερόμενο έντυπο. Στην περίπτωση 
που οι στόχοι διατήρησης δεν έχουν οριστεί, λαμβά- 
νονται ιδιαίτερα υπόψη τα αναφερόμενα στο άρθρο 8 
του Ν. 3937/2011 (ΦΕΚ Α' 60), δηλαδή: 

α) οι οικολογικές απαιτήσεις των ειδών και τύπων 
οικοτόπων για τα οποία έχουν καθοριστεί οι οικείες 
περιοχές Ν3(υΓ3 2000, 

β) η κατάσταση διατήρησης των ανωτέρω ειδών και 
τύπων οικοτόπων σε εθνικό και ευρωπαϊκό επίπεδο, 

γ) οι απειλές και οι κίνδυνοι υποβάθμισης, καταστρο¬ 
φής ή όχλησής τους, 

δ) η εθνική και ευρωπαϊκή σημασία τους για τη δια¬ 
τήρηση της βιοποικιλότητας, 

ε) η συνολική συνοχή του δικτύου «Ν3ίυΓ3 2000». 

Προκειμένου να αναλυθούν τα ανωτέρω αναφερόμενα, 
πηγές δεδομένων που κατά περίπτωση λαμβάνονται 
υπόψη, εφόσον υπάρχουν, είναι οι ακόλουθες: 

α) Το Τυποποιημένο Δελτίο Δεδομένων της οικείας 
περιοχής ΝβίυΓα 2000 το οποίο είναι αναρτημένο στην 
ιστοσελίδα του Υπουργείου Περιβάλλοντος, Ενέργειας 
και Κλιματικής Αλλαγής (Υ.ΠΕ.Κ.Α.). 

β) Η πλέον πρόσφατη χαρτογράφηση των τύπων οι- 
κοτόπων κοινοτικού ενδιαφέροντος που διατίθεται από 
τις αρμόδιες υπηρεσίες. 

γ) Οι πλέον πρόσφατες εκθέσεις εφαρμογής της Οδη¬ 
γίας 92/43/ΕΟΚ και 2009/147/ΕΚ σε εθνικό και ευρωπαϊκό 
επίπεδο. 

δ) Η κοινή υπουργική απόφαση ή το Προεδρικό διάταγ¬ 
μα χαρακτηρισμού της οικείας περιοχής ΝαίυΓα 2000. 

ε) Η εγκεκριμένη Ειδική Περιβαλλοντική Μελέτη της 
οικείας περιοχής ΝαίυΓα 2000. 

στ) Το εγκεκριμένο Σχέδιο Διαχείρισης της οικείας 
περιοχής ΝαΙυΓ3 2000. 

ζ) Τα εγκεκριμένα Σχέδια Διαχείρισης των ειδών και 
τύπων οικοτόπων σε τοπικό, εθνικό ή ευρωπαϊκό επί¬ 
πεδο. 

η) Τα πλέον πρόσφατα Κόκκινα Βιβλία των απειλού¬ 
μενων σπονδυλόζωων, ασπονδύλων και χλωρίδας. 

θ) Ο θεσμοθετημένος εθνικός κατάλογος σημαντικών 
ειδών χλωρίδας, πανίδας και άλλων ομάδων οργανι¬ 
σμών, καθώς και τύπων φυσικών οικοτόπων. 

5. Οι πηγές δεδομένων που λαμβάνονται υπόψη πα¬ 
ρατίθενται ως κατάλογος στην Ε.Ο.Α. 

6. Η Ε.Ο.Α. περιλαμβάνει: 

6.1 Συνοπτική περιγραφή του έργου ή της δραστη¬ 
ριότητας. Η περιγραφή του έργου ή της δραστηριό¬ 
τητας περιλαμβάνει, κατά περίπτωση, την τοποθεσία, 
το μέγεθος, τη συνολική έκταση που καταλαμβάνει, 
τις μεθόδους κατασκευής, τις μεθόδους λειτουργίας, 
πιθανά απόβλητα που παράγονται, τυχόν απαιτήσεις 
σε φυσικούς πόρους, τις μεθόδους απομάκρυνσης των 
εγκαταστάσεων, χρονοδιαγράμματα (κατασκευής, λει¬ 
τουργίας), καθώς και σύντομη περιγραφή πιθανών εναλ¬ 
λακτικών λύσεων. 

6.2 Φωτογραφικό υλικό της θέσης του έργου ή της 
δραστηριότητας από χαρακτηριστικά σημεία της άμε¬ 
σης και ευρύτερης περιοχής. 

6.3 Περιγραφή των υφιστάμενων και ήδη εγκεκριμέ¬ 
νων έργων ή δραστηριοτήτων που μπορεί να έχουν 
αλληλεπιδρώσες ή αθροιστικές επιπτώσεις με το υπό 
αξιολόγηση έργο ή δραστηριότητα. 

6.4 Συνοπτική καταγραφή των στοιχείων του φυσικού 
περιβάλλοντος με έμφαση στα προστατευτέα αντικεί¬ 
μενα της περιοχής Ν3ΐυΐ"3 που δύναται να επηρεαστούν 
σύμφωνα με τα αναγραφόμενα στο Παράρτημα III. 

6.5 Αξιολόγηση των επιπτώσεων του έργου ή της δρα¬ 
στηριότητας στην ακεραιότητα της περιοχής του Δικτύ¬ 
ου Ν3ΐυΓ3 2000 σε σχέση με τους στόχους διατήρησης 
της παραγράφου 4 του παρόντος άρθρου που έχουν 
ως σκοπό την επίτευξη ικανοποιητικής κατάστασης 
διατήρησης των τύπων οικοτόπων και των ειδών που 
απαντώνται σε κάθε μια περιοχή, λαμβάνοντας υπόψη 
την υφιστάμενη κατάσταση της εν λόγω προστατευ- 
όμενης περιοχής σύμφωνα με τα προβλεπόμενα στην 
παράγραφο 2 του παρόντος άρθρου, για κάθε εναλλα¬ 
κτική λύση. Ειδικότερα αξιολογείται εάν ενδέχεται το 
έργο ή η δραστηριότητα να: 

Α) Προκαλέσει καθυστέρηση ή να διακόψει την πρόοδο 
επίτευξης των στόχων διατήρησης της οικείας περιοχής 
Ν3ΐυι-3 2000. 


Β) Ελαττώσει την έκταση ή κατακερματίσει τους τύ¬ 
πους οικοτόπων της περιοχής ΝαΙυΓ3 2000 ή να επηρε¬ 
άσει την αντιπροσωπευτικότητα και το βαθμό διατήρη¬ 
σης της δομής και των λειτουργιών τους. 

Γ) Ελαττώσει το μέγεθος του πληθυσμού των ειδών 
ή να επηρεάσει το βαθμό διατήρησης των βιοτόπων 
τους ή να τους κατακερματίσει ή να επηρεάσει την 
ισορροπία μεταξύ των ειδών ή να επηρεάσει το βαθμό 
απομόνωσής τους. 

Δ) Προξενήσει αλλαγές σε ζωτικής σημασίας παρα¬ 
μέτρους (π.χ. ισορροπία θρεπτικών, υποβάθμιση του 
εδάφους από πιθανή διάβρωση, δυναμική των σχέσεων 
μεταξύ βιοτικών και αβιοτικών παραμέτρων), οι οποίες 
καθορίζουν το πώς λειτουργεί η οικεία περιοχή Ν3ΐυΓ3 
2000 . 

Ε)Έχει αλληλεπιδράσεις με προβλεπόμενες ή αναμε¬ 
νόμενες φυσικές αλλαγές στην οικεία περιοχή ΝβΙυΓ3 
2000 . 

6.6 Στις περιπτώσεις που απαιτείται, με βάση την 
αξιολόγηση που διεξήχθη, εκτίμηση των δυνατοτήτων 
αποτροπής ή μετριασμού των πιθανών σημαντικών 
αρνητικών επιπτώσεων, πρόταση μέτρων μαζί με το 
χρονοδιάγραμμα υλοποίησής τους και επεξήγηση του 
τρόπου υλοποίησής τους και του πώς το κάθε προτεινό- 
μενο μέτρο θα αποτρέψει ή θα μετριάσει τις δυσμενείς 
επιπτώσεις στην οικεία περιοχή Ν3ΐυΓ3 2000. 

6.7 Κατά την αξιολόγηση των εναλλακτικών λύσεων, 
εφόσον προκύπτει ότι δεν παραβλάπτεται η ακεραιό¬ 
τητα της προστατευόμενης περιοχή του Δικτύου Ν3ΐυΓ3 
2000 σε σχέση με τους στόχους διατήρησης της πα¬ 
ραγράφου 4 του παρόντος άρθρου, για την επιλογή 
της προτεινόμενης λύσης λαμβάνονται υπόψη λόγοι 
οικονομικής ή τεχνικής φύσεως, με την επιφύλαξη της 
παραγράφου 9 του άρθρου 3. 

7. Η Ε.Ο.Α. εκπονείται και υπογράφεται από επιστή- 
μονα/ες κατάλληλης ειδικότητας. 

Άρθρο 5 
Α.Σ.Π.Η.Ε. Ζ.Ε.Π. 

1. Κατ’ εξαίρεση, για Αιολικούς Σταθμούς Παραγωγής 
Ηλεκτρικής Ενέργειας (Α.Σ.Π.Η.Ε.) εντός Ζωνών Ειδικής 
Προστασίας (Ζ.Ε.Π.) του Δικτύου ΝαΙυι·3 2000, τα εξει- 
δικευμένα ορνιθολογικά στοιχεία του άρθρου 5Α της 
υπ’ αριθμ. 37338/1807/2010 κοινής υπουργικής απόφασης 
(ΦΕΚ Β' 1495), όπως τροποποιήθηκε με την υπ’ αριθμ. 
Η.Π. 8353/276/Ε103/2012 κοινή υπουργική απόφασης (ΦΕΚ 
Β' 415), συλλέγονται με αναγνωριστική μελέτη πεδίου. 
Η αναγνωριστική μελέτη πεδίου για Α.Σ.Π.Η.Ε. αποτελεί 
τμήμα της Ειδικής Ορνιθολογικής Μελέτης του άρθρου 
6, παρ. 3 της υπ’ αριθμ. 49828/2008 κοινής υπουργικής 
απόφασης (ΦΕΚ Β' 2464). Στην περίπτωση αυτή, η Ε.Ο.Α. 
περιλαμβάνει αναλυτική περιγραφή των εργασιών πε¬ 
δίου, αξιολόγηση της ποιότητας των δεδομένων της 
αναγνωριστικής μελέτης πεδίου και βάση δεδομένων. 

2. Η αναγνωριστική μελέτη πεδίου απαιτείται για να 
σχηματιστεί μια γενική εικόνα της περιοχής όσον αφορά 
στην τοπογραφία, τους οικοτόπους, τα ενδιαιτήματα 
και τη χρήση αυτών από τα πουλιά, καθώς και για τα 
είδη που μπορεί να χρησιμοποιούν την περιοχή. Στις 
πιθανές χρήσεις των ενδιαιτημάτων συγκαταλέγονται 
δραστηριότητες όπως αναπαραγωγή / φώλιασμα, χρήση 
ως μεταναστευτικού διαδρόμου ή/και σταθμού, διαχεί- 
μαση, διανυκτέρευση / ξεκούραση και τροφοληψία. Η 

αναγνωριστική μελέτη πεδίου γίνεται στην κατάλληλη 
κατά περίπτωση εποχή και έχει περιορισμένη διάρκεια. 
Για την εκπόνηση της αναγνωριστικής μελέτης πεδίου 
εφαρμόζονται οι διεθνώς παραδεκτές μέθοδοι κατα¬ 
γραφής τύπων οικοτόπων και ειδών. Η περίοδος και 
η διάρκεια υλοποίησης της αναγνωριστικής μελέτης 
πεδίου παρουσιάζονται και τεκμηριώνονται συνοπτικά 
από τον/τους συντάκτη/ες της Ε.Ο.Α. Η επιλεγμένη με¬ 
θοδολογία πεδίου τεκμηριώνεται βιβλιογραφικά. 

3. Στην περίπτωση των Α.Σ.Π.Η.Ε. σε Ζ.Ε.Π. η εκτίμηση 
των δυνατοτήτων μετριασμού των πιθανών σημαντικών 
αρνητικών επιπτώσεων περιλαμβάνει και πρόταση προ¬ 
γράμματος παρακολούθησης επιπτώσεων στη δομή και 
λειτουργίες της περιοχής ΝαΙϋΓ3 2000 κατά τη φάση 
κατασκευής ή/και κατά τη φάση λειτουργίας του έργου 
με σκοπό την καταγραφή των ενδεχόμενων μεταβολών 
στο μέγεθος και την πυκνότητα των πληθυσμών ειδών 
ορνιθοπανίδας, την κατάσταση διατήρησης, την απο¬ 
μόνωσή τους και σε οποιοδήποτε άλλο στοιχείο της 
συμπεριφοράς τους, που ενδεχομένως επηρεάζεται από 
τον Α.Σ.Π.Η.Ε. 

Άρθρο 6 

Μεταβατικές διατάξεις 

Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τρο¬ 
ποποίηση Απόφασης Έγκρισης Περιβαλλοντικών Όρων 
(Α.Ε.Π.Ο.) που έχουν υποβληθεί πριν την έναρξη ισχύος 
της παρούσας και σύμφωνα με τις μεταβατικές διατάξεις 
της παραγράφου 3 του άρθρου 30 του Ν. 4014/2011 (ΦΕΚ 
Α' 209) για την περιβαλλοντική αδειοδότηση έργων και 


δραστηριοτήτων που εμπίπτουν στο πεδίο εφαρμογής 
της παρούσας απόφασης, ολοκληρώνονται ως προς την 
αξιολόγησή τους και εκδίδονται αντίστοιχα οι Α.Ε.Π.Ο. 
και οι αποφάσεις ανανέωσης ή τροποποίησης Α.Ε.Π.Ο., 
σύμφωνα με τις προϊσχύουσες διατάξεις, εκτός εάν ο 
φορέας του έργου ή της δραστηριότητας ζητήσει την 
υπαγωγή του στις διατάξεις της παρούσας απόφασης. 

Γ ια περιπτώσεις έργων και δραστηριοτήτων για τα 
οποία έχουν υποβληθεί δηλώσεις υπαγωγής σε Π.Π.Δ. 
πριν την έναρξη ισχύος της παρούσας, ολοκληρώνεται 
η διαδικασία και υπάγονται τα έργα σε Π.Π.Δ. σύμφωνα 
με τις ισχύουσες διατάξεις των αντίστοιχων υπουργικών 
αποφάσεων καθορισμού Π.Π.Δ. των εν λόγω έργων και 
δραστηριοτήτων. 

Αρθρο 7 

Καταργούμενες διατάξεις 

Καταργούνται οι παρ. 1 και 2 του άρθρου 4 της υπ’ 
αριθμ. 8353/276/Ε103/2012 κοινής υπουργικής απόφασης 
(ΦΕΚ Β' 415). 

Αρθρο 8 
Προσαρτήματα 

Προσαρτώνται και αποτελούν αναπόσπαστο τμήμα 
της παρούσης το Παράρτημα I, II και III που ακολουθούν. 

Αρθρο 9 

Τελικές διατάξεις 

Η παρούσα απόφαση τίθεται σε ισχύ δύο (2) μήνες από 
τη δημοσίευσή της στην Εφημερίδα της Κυβερνήσεως. 

ΠΑΡΑΡΤΗΜΑ I 

Υπόδειγμα 1 

Υπόδειγμα Απόφασης Περιφερειάρχη για πρόσθετους όρους στις ΠΠΔ 

ΕΛΛΗΝΙΚΗ ΔΗΜΟΚΡΑΤΙΑ 


ΠΕΡΙΦΕΡΕΙΑ . ΗΜΕΡΟΜΗΝΙΑ 

ΔΙ.ΠΕ.ΧΩ.Σ. Α.Π. 

Οδός/αριθμός. 

Πληροφορίες.... ΠΡΟΣ: (Φορέας του έργου με συνημμένα) 

Τηλ: 

Ρβχ: 

θ-ΓΠ3ίΙ: 


ΑΠΟΦΑΣΗ 

Θέμα: Έκδοση πρόσθετων όρων διασφάλισης της ακεραιότητας προστατευόμενης περιοχής 

Ν3ίυτ3 2000 . από το έργο . στη θέση . της 

Π.Ε.της Περιφέρειας. 

Έχοντας υπόψη: 

1 . 

2 . 

3. 

(Στο σκεπτικό μνημονεύονται οι διατάξεις της σχετικής νομοθεσίας καθώς και οι γνωμοδοτήσεις των 
Φορέων και κάθε άλλο σχετικό στοιχείο) 


Αποφασίζουμε 


την επιβολή πρόσθετων όρων στο έργο. για τη διασφάλιση της 

ακεραιότητας της επηρεαζόμενης περιοχής του δικτύου Νθΐυτθ.σύμφωνα με τα 


αναφερόμενα στο οικείο τυποποιημένο έντυπο αξιολόγησης ως εξής: 


I. Στοιχεία του έργου 

(συμπληρώνονται τα αντίστοιχα στοιχεία) 
α. Ονομασία του έργου. 

β. Θέση του έργου.( Τοπωνύμιο , Δήμος, Περιφερειακή Ενότητα, Περιφέρεια) 

γ. Φορέας του έργου . 

δ. Υπεύθυνος του έργου. (Ονοματεπώνυμο, στοιχεία επικοινωνίας) 

II. Πρόσθετοι όροι διασφάλισης της ακεραιότητας της περιοχής . 

(σημειώνεται ο κωδικός και η ονομασίας της περιοχής του δικτύου Ναίσεβ 2000) 

Κατ’ εφαρμογή της παρ.3 του άρθρου 10 του Ν. 4014/2011, όπως ισχύει, και μετά από Ειδική 
Οικολογική Αξιολόγηση, επιβάλλονται στο έργο/δραστηριότητα που αναφέρεται στην παράγραφο I της 
παρούσας οι ακόλουθοι πρόσθετοι όροι: 


Ο Περιφερειάρχης 
(υπογραφή) 

Συνημμένα (Τυποποιημένο έντυπο αξιολόγησης και πιθανά λοιπά έγγραφα ) 

Υπόδειγμα 2 

(για την περίπτωση έργων ή δραστηριοτήτων που υπάγονται σε ΠΠΔ από την ΔΙ.ΠΕ.ΧΩ.Σ) 

ΕΛΛΗΝΙΚΗ ΔΗΜΟΚΡΑΤΙΛ 

ΠΕΡΙΦΕΡΕΙΑ. ΗΜΕΡΟΜΗΝΙΑ 

ΔΙ.ΠΕ.ΧΩ.Σ. Α.Π. 


Οδός/αριθμός.... 
Πληροφορίες.... 

Τηλ: 

Ραχ: 


ΠΡΟΣ: (Φορέας του έργου με 
συνημμένα) 


ε-πιαίΐ: 


ΑΠΟΦΑΣΗ 

Θέμα: Υπαγωγή σε Πρότυπες Περιβαλλοντικές Δεσμεύσεις του έργου 

.στη θέση.της Π.Ε.της 

Περιφέρειας.και έκδοση πρόσθετων όρων διασφάλισης της ακεραιότητας 

προστατευόμενης περιοχής. 

Έχοντας υπόψη: 

4 . 

5 . 

6 . 

(Στο σκεπτικό μνημονεύονται οι διατάξεις της σχετικής νομοθεσίας, η υποβολή της δήλωσης υπαγωγής, καθώς και τα έγγραφα ή οι 
γνωμοδοτήσεις των Υπηρεσιών που είτε συν υποβλήθηκαν με τη δήλωση είτε λήφθηκαν υπόψη κατά τη διαδικασία έκδοσης της απόφασης, 
καθώς και κάθε τύλο σχετικό στοιχείο) 


Αποφασίζουμε 

την υπαγωγή του έργου. σε Πρότυπες Περιβαλλοντικές Δεσμεύσεις 

και την επιβολή πρόσθετων όρων για τη διασφάλιση της ακεραιότητας της επηρεαζόμενης 
περιοχής του δικτύου ΝίΐΙιιπι, ως εξής: 

I. Στοιχεία του έργου 

(συμπληρώνονται τα αντίστοιχα στοιχεία με βάση τα πεδία της δήλωσης υπαγωγής) 

α. Ονομασία του έργου. 

β. Θέση του έργου. ... .{ Τοπωνύμιο , Δήμος, Περιφερειακή Ενότητα, Περιφέρεια) 

γ. Φορέας του έργου . 

δ. Υπεύθυνος του έργου . .. .. ( Ονοματεπώνυμο , στοιχεία επικοινωνίας) 

II. Υπαγωγή σε Πρότυπες Περιβαλλοντικές Δεσμεύσεις 

Το έργο/δραστηριότητα που αναφέρεται στην παράγραφο I της παρούσας, σύμφωνα με τα 
στοιχεία που δηλώθηκαν υπευθύνους από το φορέα του/της, υπάγεται στις Πρότυπες 

Περιβαλλοντικές Δεσμεύσεις που καθορίζονται στην Κ.Υ.Α./.... (Β' ...) και, όπου 

απαιτείται, συμπληρώνονται οι αριθμοί των ΠΠΔ της σχετικής απόφασης με βάση τον πίνακα 
συσχέτισης αυτής ή το αντίστοιχο Παράρτημα αυτής που περιέχει τις ΠΠΔ που αντιστοιχούν 
στο συγκεκριμένο έργο ή δραστηριότητας. 

Επιπλέον, τίθενται οι ακόλουθοι πρόσθετοι όροι: (όπου απαιτείται, βάσει γνωμοδοτήσεων αρμόδιου Δασαρχείου, 
Αρχαιολογικής Υπηρεσίας) 

III. Πρόσθετοι όροι διασφάλισης της ακεραιότητας της περιοχής. (σημειώνεται ο 

κωδικός και η ονομασία της περιοχής του δικτύου Νβίυεα 2000) 

Κατ’ εφαρμογή της παρ.3 του άρθρου 10 του Ν. 4014/2011, όπως ισχύει, και μετά από Ειδική 
Οικολογική Αξιολόγηση, επιβάλλονται στο έργο/δραστηριότητα που αναφέρεται στην 
παράγραφο I της παρούσας οι ακόλουθοι πρόσθετοι όροι: 


Συνημμένα 


Ο Περιφερειάρχης 
(υπογραφή) 

ΠΑΡΑΡΤΗΜΑ II 

Τυποποιημένο έντυπο αξιολόγησης/ γνωμοδότησης 


ΤΥΠΟΠΟΙΗΜΕΝΟ ΕΝΤΥΠΟ ΑΞΙΟΛΟΓΗΣΗΣ / ΓΝΩΜΟΔΟΤΗΣΗΣ ΕΟΑ ΕΡΓΩΝ ΚΑΙ 
ΔΡΑΣΤΗΡΙΟΤΗΤΩΝ ΚΑΤΗΓΟΡΙΑΣ Β 


Ημερομηνία: 
Αρ. Πρωτοκόλλου: 


1. Στοιχεία Υπηρεσίας / Φορέα 


Όνομα 
Υπηρεσίας / 
Φορέα: 


Ταχ. Διεύθυνση: 


Τ.Κ. 


Πληροφορίες 


Τηλ: 


Ρθχ: 


Ε - ΓΠ3ίΙ: 


2. Τίτλος Έργου ή Δραστηριότητας 


3. Θεσμικό πλαίσιο που λαμβάνεται υπόψη κατά την παρούσα γνωμοδότηση/αξιολόγηση 
(Νόμοι, ΠΔ, ΚΥΑ, ΥΑ κλ.π.) 

Α/Α 

Στοιχείο θεσμικού πλαισίου 
(ΦΕΚ) 

Τίτλος στοιχείου θεσμικού πλαισίου 













4. Επιτόπια αναγνώριση περιοχής έργου ή δραστηριότητας 

Για τις ανάγκες της παρούσας γνωμοδότησης έλαβε χώρα αυτοψία στην 
περιοχή του έργου ή δραστηριότητας 

ΝΑΙ 

□ 

ΟΧΙ 

□ 




5. Συμπέρασμα Αξιολόγησης 


Στο πλαίσιο των αρμοδιοτήτων της, η Υπηρεσία μας/ο φορέας μας γνωμοδοτεί ως προς την 

αξιολόγηση των επιπτώσεων του έργου/δραστηριότητας στην ακεραιότητα της περιοχής. 

(σημειώνεται ο κωδικός και η ονομασία ς της περιοχής του δικτύου Νβΐυω 2000) του δικτύου Νοίυτο 

2000 και την εκτίμηση των δυνατοτήτων μετριασμού των πιθανών σημαντικών επιπτώσεων: 
(συμπληρώνεται η κατάλληλη από τις ακόλουθες επιλογές) 

□ θετικά για την υλοποίηση του έργου/δραστηριότητας: 

(περιγράφεται επιγραμματικά το έργο) χωρίς πρόσθετες περιβαλλοντικές δεσμεύσεις 


□ θετικά για την υλοποίηση του έργου/δραστηριότητας: 
(περιγράφεται επιγραμματικά το έργο) 


με τις ακόλουθες πρόσθετες περιβαλλοντικές δεσμεύσεις: 


(διατυπώνονται οι πρόσθετες περιβαλλοντικές δεσμεύσεις) 


□ αρνητικά για την υλοποίηση του έργου/δραστηριότητας 
για τους ακόλουθους λόγους: 

."Ύ.. 

2 . . 

.3. .. 

(διατυπώνονται αναλυτικά και τεκμηριωμένα οι λόγοι αρνητικής γνωμοδότησης) 


Υπογραφή 

ΠΑΡΑΡΤΗΜΑ III 

Ενδεικτικές βιβλιογραφικές πληροφορίες για την περιοχή του Δικτύου ΝαΙιιιπ 2000 

όπου αυτές είναι διαθέσιμες 

- Χάρτες με τις κατανομές των τύπων οικοτόπων και ειδών και τα ενδιαιτήματα τους 
στην ευρύτερη περιοχή του έργου ή της δραστηριότητας. 

- Συνοπτική περιγραφή και κύρια αβιοτικά χαρακτηριστικά της οικείας περιοχής 
Νθίυτα 2000. 

- Τα κύρια χαρακτηριστικά όλων των τύπων οικοτόπων του παραρτήματος I ή / και 
των ειδών του Παραρτήματος II της Οδηγίας 92/34/ΕΟΚ (εφόσον πρόκειται για 
ΕΖΔ, ΤΚΣ ή πΤΚΣ) ή / και των ειδών ορνιθοπανίδας του Παραρτήματος I της 
Οδηγίας 2009/147/ΕΚ και των μεταναστευτικών με τακτική έλευση (εφόσον 
πρόκειται για ΖΕΠ), η αξία τους σε σχέση με το υπόλοιπο Δίκτυο Ν3ίυτ3 2000, 
καθώς και τα κύρια χαρακτηριστικά των ενδημικών, κινδυνευόντων και 
προστατευόμενων ειδών. 

- Οι στόχοι διατήρησης της οικείας περιοχής Ν3ίυτ3 2000 και οι παράμετροι που 
συνεισφέρουν στην αξία διατήρησης της περιοχής . 

- Η κατάσταση διατήρησης των τύπων οικοτόπων ή / και των ειδών για τα οποία 
έχει χαρακτηριστεί η οικεία περιοχή Ν3ΐυτ3 2000. 

- Οι υφιστάμενες τιμές αναφοράς (ό35Θΐίπβ οοπάίίίοηε). 

- Η δυναμική των οικοτόπων ή / και των ειδών. 

- Κύριες πιέσεις και απειλές. 

- Οι βασικές δομικές και λειτουργικές σχέσεις που διατηρούν την ακεραιότητα της 
οικείας περιοχής Νθίυτθ 2000. 

- Τα ιδιαίτερα χαρακτηριστικά της οικείας περιοχής Ν3(υΓ3 2000 που είναι ευαίσθητα 
στις αλλαγές. 

- Άλλες πληροφορίες που αφορούν στη διατήρηση της περιοχής, 
συμπεριλαμβανομένων των πιθανών μελλοντικών φυσικών αλλαγών. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Σεπτεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 

